Diari Oficial de la Generalitat Valenciana


Sumari del DOGV 7394, del 03-11-2014 (2014/9751)

Notificació de la sentència dictada en el procediment d'incident concursal comú número 1328/2009.
-------------------------------------------------------------------------------------------------

### Dades del document

Número de DOGV
:   7394

Data del DOGV
:   03-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/9751


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el procediment d'incident concursal comú número 1328/2009. [2014/9751]  
María Isabel Boguñá Pacheco, secretària judicial del Jutjat Mercantil número 1 de València, faig saber que en les actuacions d'incident concursal comú seguides davant d'este jutjat amb el número 001328/2009, s'ha dictat sentència de data 10 d'abril de 2012, que té l'encapçalament i la dispositiva que, literalment, són com seguix:   
  
«Sentència número 114  
València, 10 d'abril de 2012  
Salvador Vilata Menadas, magistrat jutge del Jutjat Mercantil número 1 de València, he vist les presents actuacions d'incident concursal, registrades amb el número 1328/2009 dels assumptes civils d'este jutjat, que dimanen de les actuacions de concurs número 255/2008. En són parts Rafael Policarpo Andrés, Assumpta Policarpo Andrés i Gema Policarpo Andrés, representats per la procuradora Sra. Rodilla Sala i assistits pel lletrat senyor Fernández Gimeno, com a part demandant i Hotel Restaurante La Safor, SL, Ribalge, SL, i Proyectos y Contratas Valencianas, SL, declarats en rebel·lia, i l'entitat Banco Santander, SA, representada per la procuradora Sra. Domingo Boluda i assistida del lletrat Sr. Gallel Boix, l'entitat Habitat Natra, SA, representada pel procurador Sr. Navas González i assistida del lletrat Sr. Gimeno Climente, l'Ajuntament de Riba-roja de Túria, representat pel procurador Sr. Sanz Osset i assistit de la lletrada Sra. Gimeno Zorrilla, la concursada Promociones Nou Temple, SL, representada pel procurador Sr. Roldán García i assistida del lletrat Sr. López Navarro i l'administració concursal, com a part demandada, es procedix, en nom del rei a dictar la present resolució.  
  
Dispositiva  
Que estime parcialment la demanda d'incident concursal sostinguda per Rafael Policarpo Andrés, Assumpta Policarpo Andrés i Gema Policarpo Andrés, s'adopten els acords següents:  
1. Es declara a tots els efectes procedents en dret que la finca registral número 11509 del Registre de la Propietat de Benaguasil, que es correspon físicament amb la parcel·la 62 del polígon 5 de l'antic cadastre, és propietat dels actors.  
2. Es declara que la finca registral número 11.519 es troba ubicada físicament en el terme de Riba-roja de Túria (València), partida del Camí de la Pobla, i va quedar inclosa en la seua superfície en el pla de reparcel·lació de l'Ajuntament de Riba-roja de Túria, pel projecte de reparcel·lació de la unitat d'execució número 3 del pla parcial del sector número 1 denominat Gallipont.  
3. En virtut d'això, es condemna els codemandats Ajuntament de Riba-roja de Túria i Ribalge, SA, a sotmetre's a les anteriors declaracions, i a pagar a la part actora, en concepte de danys i perjuís, la quantitat de quatre-cents vint mil tres-cents quaranta-cinc euros amb noranta-cinc cèntims (420.345,95 euros) de principal, més els interessos legals des de la data d'esta sentència i fins al pagament complet del deute.  
  
4. Es desestima la demanda en tota la resta, i en virtut d'això s'absol els codemandats Banco Santander, SA, Hotel Restaurante la Safor, SL, Habitat Natra, SA, Proyectos y Contratas Valencianas, SL, Promociones Nou Temple SLU i l'administració concursal de les pretensions deduïdes en la seua contra.  
5. Tot això sense efectuar pronunciament en matèria de costes processals.  
Notifiqueu esta resolució a les parts en forma legal. Feu-los saber que s'hi pot interposar en contra un recurs d'apel·lació per a l'Audiència Provincial de València, que haurà d'interposar-se en el termini de 20 dies, amb la consignació del depòsit que preveu la disposició addicional quinzena de la Llei Orgànica del Poder Judicial.»  
  
I perquè servisca de notificació al demandat, Proyectos y Contratas Valencianas, que es troba en parador desconegut, estenc este edicte.   
  
València, 7 d'octubre de 2014.- La secretària judicial: María Isabel Boguñá Pacheco.